
N úmero 428. Setmana del 6 al ]2 de setembre de 2006 


La Coordinadora Antifeixista de Cantàbria ha denunciat noves destrosses, valorades en 6.000 euros, en el monolit republicà del Valle de Polaciones, a menys d’un mes des de la seva inauguració. Amb aquesta, ja són tres les destrosses al monument republicà. 


Antifeixisme 


La policia diu que no es tracta d'un mòbil racista 

Un jove d'origen gambià a la UCI 
després d'una pallissa per part 
d’un grup de quinze neonazis 

L'alcalde parla de gran «convivència i participació» 
durant la Festa Major i valora l'agressió com a «fet aïllat» 


ÜEFBMsa, dhs Espais Naturals 


«Martxa ciclista» als pobles 
afectats pel pantà d’Itoitz 


Festes Alternatives 


Dos membres de la comissió de 
la Festa M ajor Alternativa de 
Sants denuncien als mossos 


Sabadell/ Vallés Occidental.- Dissabte 2 de 
setembre a la matinada, després d'un con¬ 
cert d'Amparanoia a l'esplanada del Parc 
Catalunya, un grup de quinze neonazís va 
apallissar brutalment un jove gambià al barri 
de la Creu Alta. El jove anava conjuntament 
amb tres persones més, que van ser 
increpades pel grup quan anaven a recollir el 
cotxe per a tornar a casa. Després de les 
íncrepacions, el grup va començar a agredir 
a les quatre persones, tot i que des del 
primer moment van dirigir l'agressió cap al 
jove d’origen gambià. Segons la seva compa¬ 
nya, que era una de les acompanyants, diver¬ 
sos individus van començar a insultar-los 
amb proclames racistes i feixistes, cridant 
que com podia ser que les tres persones 
anessin amb «negros de mierda». Dels insults 
van passar a propinar la pallissa, armats amb 
bats i ampolles trencades. El jove va ser 
ingressat a l'Hospital Parc Taulí amb pronòs¬ 
tic reservat, amb diverses contusions i amb 
una perforació al pulmó a causa d'una 
costella trencada. El portaveu de l'hospital 
ha afirmat que de moment la vida del jove 
no corre perill, tot i que la perforació al 
pulmó podria donar complicacions. 

Silenci institucional: «convivència» i «fets 
aïllats» 

Dilluns dia 4, la policia nacional va emetre 
unes declaracions en què explicava l'agressió 
tot i que no confirmava que el mòbil fos de 


caràcter racista. Alhora, el consistori 
encapçalat pel polèmic M anuel Bustos tam¬ 
poc ha volgut parlar d'atac racista alhora de 
narrar l'agressió. Bustos, a més, en declara¬ 
cions a Ràdio Sabadell el dilluns4, va remar¬ 
car que «la festa major 2006 ha estat la festa 
de la convivència i de la participació ciu¬ 
tadana». El mateix dilluns, Bustos es va 
acostar a visitar al jove per lamentar «inci¬ 
dents aïllats» i donar-li ànims en una ciutat 
que, segons el mateix alcalde, «és referent 
per la tolerància i la convivència dels seus 
veïns». Malauradament, les entitats ciu¬ 
tadanes no opinen el mateix. La Plataforma 
Antifeixista de Sabadell i entitats veïnals de 
Castellar del Vallès, fa anys que denuncien 
les reiterades agressions per part de grups 
feixistes petits i organitzats, que han protag¬ 
onitzat incidents d'aquest tipus en les festes 
majors des de fa més de tres anys. Tan sols 
fa dues setmanes, que dos individus de 
Castellar, coneguts pel seu historial feixista, 
van ingressar en presó preventiva després de 
deixar en coma a un turista a l'Escala. 
Seguint la versió de l'equip de govern munic¬ 
ipal, Ràdio Sabadell, no va ni publicar la 
notícia de l'agressió per donar més eco a la 
participació ciutadana al concert de la 
Rosana o del Loquillo i tan sols va publicar 
un breu dins les declaracions de fi de Festa 
Major de Manuel Bustos. 

Itoitz/ Nafarroa .- Unes 150 persones han 
participat aquests darrers 31, 1, 2 i 3 de 
setembre a la Txirrindula Martxa, que ha 
recorregut molts dels pobles afectats pel 
perillós pantà d’itoiz. Després de deixar 
d’existir un munt de pobles (que quedarien 
sota l'aigua) enderrocats pel govern de 
N avarra, ara al pantà d’Itoitz que es troba en 
proves d'omplenat, suposa una greu ame¬ 
naça pels pobles aigües avall -sobretot 
Aoiz- i per alguns aigües amunt. Diversos 
estudis geològics asselanyen com elevat el 
risc de despreniment de la vessant esquerra 
del pantà que generaria una gran onada que 
sobrepasaría el mur de contenció amb la 
possibilitat d'arrassar molts pobles, com ja 
va passar a Vajont (Italia), fa unes dècades, 
on van morir més de 2000 persones. La 
martxa estava dividida en tres etapes, amb 
una mitjana de 80 ciclistes pedalant cada 
dia. La primera etapa, que es va fer diven¬ 
dres, cobria el recorregut d'Oroz Betelu a 
Aoiz, on per la tarda hi havia programada 
una obra de teatre que parlava de la situació 


de risc que pateix aquest poble en especial 
per ser el primer que es troba a l'altre banda 
de la presa. Dissabte l’etapa cobria el recor¬ 
regut d'Aoiz a Lumbier, acompanyada per 
una baixada de piraguistes pel riu Irati. 
Després de dinar es va fer una xerrada sobre 
l'especulació al Pirineu. Diumenge els i les 
ciclistes van marxar de Lumbier a Sanguesa 
on ens esperaven els antiavalots de la poli¬ 
cia foral de Navarra que no van permetre 
que circuléssim pels carrers de Sanguesa ni 
que realitzéssim cap de les activitats progra¬ 
mades a la plaça del poble. Actual ment d'es¬ 
tan portant a terme les proves d'omplenat 
del pantà, sense seguir els plaços de segure¬ 
tat establerts des de l’estat espanyol. La CHE 
(Confederació Hidrogràfica de l'Ebre) no 
està complint les condicions establertes i 
per tant està posant en perill la vida de 
totes les persones que viuen a la zona. Es 
preveu per l'any vinent omplir-lo fins a la 
cota màxima, augmentant el perill per la 
població. Aquesta prova duraria uns 8 
mesos. Txirrindularis 5/9/06 


Vila de Sants.- Els dos organitzadors de les 
festes imputats pels Mossos d'Esquadra 
durant la celebració d’enguany, acusats de 
resistència i desobediència als agents de 
l'autoritat, deslluïment de béns immobles 
privats i amenaces han declarat que els 
mossos d’esquadra van provocar lesions a un 
d'ells tal i com han corroborat amb el corre¬ 
sponent parte mèdic i les visibles conse¬ 
qüències de l’agressió a l'espatlla d'un d'ells. 
Un dels organitzadors ha aportat un docu¬ 
ment signat pel gerent del districte de Sants 
on ell figura com a representant de 
l'Assemblea de Barri de Sants e interlocutor 
amb el Districte de Sants. Durant la 
declaració ha presentat denúncia contra l'a¬ 
gent amb número de placa 12600, al que ha 
acusat de fals testimoni, ja que mai va pro¬ 
ferir cap amenaça contra els agents tal i com 
aquest mosso va fer constar a l'atestat. Els 
fets es remunten al passat 24 d’agost, quan 
una parella d'agents de paisà va entrar a l’e¬ 
spai de festes i va encarar-se a un jove que 
es trobava decorant la plaça amb un mural 
reivindicatiu sobre una planxa de ferro que 
es trobava dins el recinte festiu. Finalment el 
jove va ser agredit, reduït i detingut. Les 
causa judicial per fals i testimoni i la denún¬ 
cia dels mossos contra els organitzadors han 
estat acumulades i es derimiran en la 
mateixa sentència. La denúncia per les 
agressions dels mossos ha estat apartada i es 
veurà en un procediment judicial paral·lel. 

La valoració des de les Festes Alternatives 
«Des de les Festes Alternatives de Sants 
estem profundament indignats per aquesta 
injustificada i desproporcionada actuació 


policial, que acabarà amb un judici contra 
dos dels seus membres. Esperem una absolu¬ 
ció o una anul·lació del judici, doncs no s'ha 
produït cap delicte ni falta en els fets que 
hem explicat. Aquesta actuació policial no 
s'hagués produït en cap altre carrer de les 
festes i només respon a l'intent de criminal- 
ització de les alternatives. Cal recordar que 
durant els primers dies de les festes, a la 
plaça Osca (seu de les alternatives de dilluns 
a dimecres) hi va haver una important 
presència policial i es van produir diverses 
identificacions; actuacions totalment injus¬ 
tificades ja que en cap moment hi va prob¬ 
lemes o incidents. Això només té un nom: 
provocació. Podem dir que les Festes de 
Sants van heretar de les de Gràcia un exces 
siu desplegament policial, malgrat ser molt 
menys massives. (...) I és que sembla que hi 
hagués la voluntat de que la dotzena edició 
de les Festes Alternatives de Sants no 
"acabés bé". Però la criminalització que s'ha 
fet d’aquest tipus de festes, els problemes 
que el Districte va posar amb els espais 
demanats, la retallada amb els subministra¬ 
ments elèctric a darrera hora i les continues 
provocacions policials no han pogut evitar 
que les alternatives hagin tornat a ser un 
èxit. Les Festes Alternatives de Sants estan 
totalment consolidades al barri, amb una 
programació variada i de qualitat i amb una 
important participació i assistència. Més de 
15.0 0 0 persones van passar per I a PI aça O sca 
i pel Pàrquing de Sants Estació i més de 200 
persones han treballat per fer possible 
aquesta iniciativa.» 

Liberinfo +Contra-lnfos 5/ 9/ 06 




















Lluites d'Arreu 


El govern federal es nega a prendre's 
seriosament les demandes del moviment 
magisterial i popular d'Oaxaca 

Aparició de grups guerrillers a diferents punts de l'estat 


«Qui estima la terra, no la destrueix» 


Okupació i Centres Socials 


Acampada davant de La Rosenda 


O axaca/ M éxic - Durant aquesta setmana han 
tingut lloc les dues primeres reunions de la 
comissió negociadora tant deia secció 22 del 
sindicat de mestres (0axaca) com de la direc¬ 
ció provisional de l'APPO (Asamblea Popular 
del Pueblo de Oaxaca) amb la Secretaria de 
Govrnació del govern de la República. Com 
era d'esperar l'estratègia de Governació és 
dilatar el conflicte i amenaçar amb l'ús de la 
forca pública si no es desbloquegen les vies 
de comunicació i els edificis institucionals. En 
quant a la demanda de destitució de Ulises 
Ruiz, actual governador, se'n desentén afir¬ 
mant que això no incumbeix al govern de la 
República sinò al Senat. A tot això han con¬ 
tinuat les accions de pressió per part de 
l'APPO, tancant centres comercials, boicote¬ 
jant activitats previstes per Ulises Ruiz i, el 
divendres 1 de setembre, amb la celebració 
de la 5a megamarxa, amb més de 300.0 00 
participants, exigint el mateix que fa més de 
100 dies ja exigien: la sortida d’Ulises Ruiz i 
del seu govern i la desaparició de poders de 
l'estat. Mentrestant, les cambres de comerç 
de Oaxaca van convocar a una aturada als 
comerciants, exigint la solució immediata al 
conflicte, el dimarts 29 d’agost, amb un segui¬ 


ment gairebé general. Els convocants no es 
posicionen dins del conflicte però demanen 
la intervenció immediata del Govern Federal 
per reinstaurar l'ordre públic a Oaxaca, en un 
ilenguatge ambigu que sembla justificar l’ús 
de la forca pública. 

Aparició de grups guerrillers 
Entre dimecres i dijous, 30 i 31 d'agost, 
apareixen a diferents parts de l'estat grups 
guerrillers armats on amenacen amb accions 
contundents en cas de repressió contra el 
moviment popular. El text està firmat pel 
Movimiento Revolucionario Lucio Cabanas 
Barrientos, la Tendencia Democràtica 
Revolucionaria-Ejército del Pueblo, el 
Colectivo Revolucionario Francisco Javier 
Mina, la Organización Insurgente Primera de 
Mayo, la Brigada de Ajusticiamiento 2 de 
Diciembre i las Brigadas Populares de 
Liberación. Tant l'APPO, el magisteri com les 
mateixes organitzacions guerrilleres afirmen 
no tenir vincle o relació directa però mem¬ 
bres del govern estatal ja ho han aprofitat per 
demanar la intervenció immediata de 
l'exèrcit, fet que ha fet sospitar en un nou 
muntatge del propi Ulises Ruiz. 

Torredembarra/ Camp de Tarragona.- Més 
d'una vintena d’entitats han convocat pel 
proper 10 de setembre, una manifestació 
contra el projecte d'urbanització Pla Parcial 
M untanys II, sota el lema «qui estima la terra, 
no la destrueix». La marxa sortirà a les 19h des 
de la plaça M ossèn Joaquim Boronat fins a la 
plaça de la vila de Torredembarra. A contin¬ 
uació reproduïm part del comunicat que han 
emès els grups i entitats per a salvar els 
Muntanyans: «(...) A Torredembarra, de la 
mateixa manera que a la resta del litoral 
mediterrani, és necessari protegir els pocs 
espais que encara conservenles caracterís¬ 
tiques pròpies del nostre sistema costaner. 
L'Espaid'Interés Natural d"'Els Muntanyans" 
es troba actualment amenaçat per un Pla 
Parcial el qual permet edificar 555 habitatges 
en un paratge de quinze hectàrees. Un espai 
que, no només requereix una especial protec¬ 
ció, sinó que es troba situat en una zona que 
la mateixa Generalitat ha qualificat d'alt risc 
d'inundació en travessar-lo el Torrent d'en 
Gibert, amb el riscde produir-se greus danys 
en núclis de pobleció, vies de comunicació i 
en el propi medi. D'altra banda, la material - 
ització d’aquest Pla, suposaria l'ofegament de 
l'únic espai natural que resta protegit a 


Torredembarra, el qual quedaria incomunicat 
amb les zones forestals protegides de l’interi¬ 
or i que hauria de suportar l'augment de la 
pressió de milers de persones vivint a 
cinquanta metres de l'estany d'El Saler. (...) 
Les entitats i organitzacions sotasignants 
considerem necessària una resposta col·lec¬ 
tiva que ens permeti fer respectar el territori 
i salvaguardar el nostre futur i, per tot això, 
demanem: - Que el Departament Política 
Territorial promulgui la suspensió immediata 
del Pla Parcial M untanyans II fins que no sigui 
aportat un nou informe d'inundabilitat per 
part de l'Agència Catalana de l'Aigua que 
garanteixi la seguretat de la zona, així com el 
corresponent estudi d'impacte ambiental per 
tal que sigui incorporat. - Que continuin les 
negociacions amb el Ministerio de Medio 
Ambiente per tal d'incloure els terrenys afec¬ 
tats en el pla de recuperació del litoral i es 
qualifiquin posteriorment els terrenys com a 
sol no urbanitzable. - Que la Conselleria de 
Medi Ambient inicïi les gestions per tal d’in¬ 
cloure els terrenys afectats dins d'una even¬ 
tual ampliació de l'Espai d'interès Natural 
"Platja de Torredembarra i Creixell”.» 

Salvem els Muntanyans 

Sants/ Barcelona.- La lluita per l'habitatge 
digne ha portat a acampar a la gent de La 
Rosenda, un edifici okupat al carrer Rossend 
Arús 23 del barri de Sants de Barcelona. Van 
rebre una notificació judicial del jutjat 23 de 
primer instància que els ordenava aban¬ 
donar la casa el dimarts 5 de setembre, sota 
amenaça d'una intervenció dels mossos 
d'esquadra. A l'hora en que s’havia de pro¬ 
duir el desallotjament van treure tots els 
mobles i pertinences enmig del carrer, 
organitzant un improvitzat pis amb totes les 
seves habitacions sobre l'asfalt. Sofà, 
cadires, llit amb llençols, roba estesa, 
armaris, cuina, etc... Amb això volien denun¬ 
ciar que els feien fora per deixar tapiada o 
enderrocada la vivenda. A les 9:30h del matí 
diversos membres de la comissió judicial, els 


propietaris, un grup de manobres d'una 
empresa d'enderrocs i els mossos d'esquadra 
van fer una reunió dins del local de la 
Societat d’Artistes, situada a la plaça Ibèria, 
allí van decidir suspendre l'execució tot 
dient que s'havia d'agafar per sorpresa als 
okupes. Curiosament el local de la Societat 
d'Artistes el van ocupar per fer la reunió ja 
que no van demanar permís a ningú, segons 
van manifestar alguns usuaris del local. Un 
cop coneguda la suspensió del desallotja¬ 
ment van decidir acampar indefinidament al 
carrer amb dues tendes. Pensen fer vida nor¬ 
mal com si fossin dins la casa. Conviden 
tothom a passar-se per donar la seva soli¬ 
daritat, amb la col·laboració en totes les 
feines de l'acampada i fent torns. 

Lluites Laborals 


El director de M ercadona és 
escridassat a Argentina i Sitges 


El CSOA La Krispa alerta del perill 
de desallotjament imminent 

Cornellà/ Baix Llobregat.- «Després d’un mes i mig el C.S.OA.La Krispa continua en perill de 
desallotjament imminent. Després de que ahir el "nostre advocat " (si es pot dir així) va 
donar senyals de vida i ens va comunicar que tenia l'auto del dia 14 de Juliol en referència 
al recurs de pròrroga, informant-nos que al termini d'aquesta poden venir a desallotjar 
qualsevol dia. Continuarem fent activitats per així donar vida al CSO el temps que li queda. 
També oferim l'espai a tots els col·lectius que vulguin treure-li profit.». L'Assemblea convo¬ 
ca una concentració el mateix dia del desallotjament davant del centre social situat al car¬ 
rer M arqués de Cornellà, 153-155 i una manifestació també el mateix dia que sortirà a les 20h 
de la plaça de la Renfe de Cornellà. 

A Vallcarca, Poblenou,Tarragona, Bellvitge i.... 

Festes Alternatives i Populars arreu 

Dijous 7 de Setembre a les 20h a la Plaça Sant Jaume <M >)aume I L4 

Cassolada urgent Palestina i Líban 

Diumenge 10 de Setembrea les ]9h a Torredembarra <Renfe> 

M anifestació Salvem els M untanyans 

Dilluns Hde Setembre ales 17h a Plaça Urquinaona <M >Urquinaona 

M anifestació independentista unitària 

POSA'T EN CONTACTE AM B NOSALTRES AL MAIL ZITZAN IA@SI N DO M INIO .NET 

Per ajuts econòmics a Contra-lnfos 


Buenos Aires/ Argentina.- Joan Roig, màxim directiu i propietari de la cadena de supermep 
cats M ercadona ha viscut en pròpia pell la llarga vaga de més de 165 dies que estan secun¬ 
dant els treballadors del Centre Logístic de Sant Sadurní d'Anoia. Durant la seva visita a la 
capital Argentina del passat 30 d'agost va haver d'escoltar els xiulets i l'escridassada que li 
van dedicar els membres del sindicat FORA. La conferència que tenia el títol de "Les daus 
de l'èxit de M ercadona" va quedar totalment en evidència. Joan Roig ja havia suportat una 
altra sonora esbroncada el passat mes de maig durant el fòrum econòmic celebrat a la cap¬ 
ital del Garraf, Sitges. Contra-lnfos 5/ 9/ 06 


El mateix dia del Desallotjament c/ Marquès de Cornellà 153-55 

Concentració clavant la casa 

20h a la Plaça de la Renfe de Cornellà <Renfe>Cornellà 

Manifestació contra el desallotjament 


^L'oratge de la setmana vinent 


Dimecres 6 

Dijous 7 

Butlletí setmanal 

Odntra-Infos 


Tel: 93.530.68.76 


Comença un període de pluges intenses al litoral mediterrani. Fins divendres les temperatures seguiran a la banda alta 
dels termòmetres, però una mica menys xafogoses. Ruixats a zones de muntanya. A partir de dissabte, tempestes fortes 
que entre dilluns i dimarts es faran generals i afectaran especialment la costa. Temperatures més fresques. 


Correu electrònic: 
«zitzania@sindominio.net» 















































